หุ้น PTTEP ดิ่ง 1.76%
หุ้น PTTEP ดิ่ง 1.76% หลังได้รับหนังสือฟ้งอจากอินโดนีเซีย
27 ส.ค. 2553

หุ้น PTTEP ดิ่ง 1.76% หลังได้รับหนังสือฟ้งอจากอินโดนีเซีย
นักลงทุนยังคงขายหุ้นปตท.สำรวจและผลิตปิโตรเลียม(PTTEP) ออกมาส่งผลราคาหุ้นช่วงบ่ายลงมาซื้อขายที่  139.50 บาทลดลง 2.50 บาทหรือ 1.79%
อย่างไรก็ตามหุ้นPTTEPที่ปรับตัวลดลงสวนทางกับดัชนีตลาดหุ้นที่พุ่งแรงกว่า 10 จุดโดยดัชนีขึ้นไปซื้อขายที่  896.79 จุดเพิ่มขึ้น 10.63 จุดเพราะนักลงทุนกังวลภายหลังจากบริษัทได้แจ้งตลาดหลักทรัพย์ว่าได้รับหนังสือจากรัฐบาลอินโดนีเซียที่เรียกร้องค่าเสียหายกรณีก๊าซรั่วจากแหล่งมอนทาราแล้ว
ด้านบล.ดีบีเอสวิคเคอร์ส ออกบทวิเคราะห์ว่าหลัง   รัฐบาลอินโดนีเซียยื่นเรียกร้องค่าเสียหายด้านสิ่งแวดล้อม 1,100 ล้าน เหรียญสหรัฐ หรือ 3.4  หมื่นล้านบาท จากเหตุน้ำมันรั่วไหลของมอนทารา ซึ่งทางอินโดนีเซียระบุว่าคราบน้ำมันได้แพร่เข้าน่านน้ำอินโดนีเซีย กระทบชาวประมงกว่า 18,000 ราย รวมทั้งฟาร์มสาหร่าย ฟาร์มหอยมุก ส่วนผู้บริหาร PTTEP เรียกร้องให้รัฐบาลอินโดนีเซียนำหลักฐานมาพิสูจน์ ซึ่งประเด็นดังกล่าว จะส่งผลกดดันหุ้นPTTEP  ไปจนกว่าจะมีความชัดเจน การลงทุนเน้นซื้ออ่อนตัว